ಲಿಡಿಯಾ ಬ್ಯೂಫೋರ್ಟ್
ಪ್ರತಿಯೊಬ್ಬರೂ ಅವಕಾಶಗಳಿಂದ ತುಂಬಿದ ಜಗತ್ತಿಗೆ ಅರ್ಹರು.
ತಮ್ಮದೇ ಕನಸುಗಳನ್ನು ಕಾಣಲು,
ತಾವು ಬಯಸಿದವರಾಗಲು,
ತಾವು ಬಯಸಿದವರನ್ನು ಪ್ರೀತಿಸಲು.
ನಮ್ಮ ವಿಧಿಯನ್ನು ರೂಪಿಸುವ ಶಕ್ತಿ ನಮಗಿದೆ,
ನಾವದನ್ನು ಬಳಸುವೆವೋ...
ಬಿಡುವೆವೋ.
ಜೇಮ್ಸ್ ಬ್ಯೂಫೋರ್ಟ್ ಅವರ ಧ್ವನಿಮೇಲ್. ನಿಮ್ಮ ಸಂದೇಶ ತಿಳಿಸಿ.
ಜೇಮ್ಸ್, ನಾನು ಕೆಲಸ ಕೆಡಿಸಿದೆ. ಅಪ್ಪ ಸಿಟ್ಟುಮಾಡಿಕೊಳ್ಳಲಿದ್ದಾರೆ.
ಇನ್ನೂ ಸಿರಿಲ್ ಜೊತೆಗಿದಿಯಾ? ಈಗೇನು ಮಾಡಲಿ ನಾನು.
ಇಗೋ ಬಂದ.
ನಮ್ಮ ಇಂದಿನ ಹೀರೋ.
ಅತಿ ಶ್ರೇಷ್ಠ.
ಅತಿ ಸುಂದರ.
ಪ್ರತಿ ಮಹಿಳೆಯ ಸ್ವಪ್ನ.
ಜೇಮ್ಸ್...
ಬ್ಯೂಫೋರ್ಟ್!
ಮತ್ತೆ, ಕಾಣುವಷ್ಟೇ ಚೆನ್ನಾಗಿ ಮಾಡಿದಳೇ?
ಹಾಳಾಗಿ ಹೋಗು. ನನ್ನ ತಂಗಿಯ ಬಗ್ಗೆ ಆ ರೀತಿ ಹೇಳಬೇಡ.
ಸಮಾಧಾನ.
- ಸಾಕು ಮಾಡು. - ಓಹ್, ಛೇ, ಓಹ್!
ಹೂಂ! ನಿಲ್ಲಿಸಬೇಡಿ!
ಹಾಯ್, ಲಿಡಿಯಾ.
ನಿನ್ನೆ ನಿನ್ನ ಮಿಸ್ ಮಾಡಿದೆವು.
ಜೇಮ್ಸ್, ನಿನ್ನ ತಂಗಿ ಬಂದಿದ್ದಾಳೆ, ತುಂಬಾ ಬೇಜಾರಲ್ಲಿದ್ದಾಳೆ.
ಲಿಡಿಯಾ?
ಲಿಡ್, ಏನಾಯಿತು?
ದೀರ್ಘವಾಗಿ ಉಸಿರಾಡು.
ನಿಜವಾಗಿಯೂ?
ಹೇ!
ಏನಾಯಿತು?
ಅವಳು ಸೀದಾ ಒಳನುಗ್ಗಿದಳು.
ಎಚ್ಚರಿಕೆಯೂ ನೀಡದೆ.
ಯಾರು?
ರೂಬಿ. ರೂಬಿ ಬೆಲ್.
ಪತ್ರಿಕೆಗಳು ನನ್ನನ್ನು ನಾಶಮಾಡುತ್ತವೆ.
ಮತ್ತೊಂದು ಹಗರಣವಾದರೆ ಅಪ್ಪ ಸುಮ್ಮನೆ ಬಿಡಲ್ಲ.
ದೀರ್ಘ ಉಸಿರು ತಗೋ.
ಶಾಂತವಾಗಿ, ಮೊದಲಿನಿಂದ ಹೇಳು.
ಏನಾಯಿತು?
ರೂಬಿ ಬೆಲ್ ಯಾರು?
4 ಗಂಟೆಗಳ ಹಿಂದೆ
ಕುಳಿತುಕೊಳ್ಳುವಿರಾ?
ಹೌದು. ಧನ್ಯವಾದ.
ಮ್ಯಾಕ್ಸ್ಟನ್ ಹಾಲ್ 6 ಮೈಲುಗಳು
- ಹಲೋ, ಸುಟ್ಟನ್ ಅವರೇ. - ರೂಬಿ!
ರಜಾ ಮಜವಾಗಿತ್ತೇ?
ಆಕ್ಸ್ಫರ್ಡ್ ಓದುವ ಪಟ್ಟಿಯ ಎಲ್ಲಾ ಪುಸ್ತಕಗಳನ್ನು ಓದಿದೆ. ಎರಡು ಸಲ.
ಅಂದರೆ, ಹೌದು.
ಈಗ ನಿಮ್ಮ ಸರದಿ.
ಇದು ಜೀವನ ಚರಿತ್ರೆಗೆ ಸಾಕಾಗುವಷ್ಟಿದೆ.
ಶಿಫಾರಸು ಪತ್ರಕ್ಕೆ ಖಂಡಿತ ಸಾಕು.
ಪ್ರತಿಯೊಬ್ಬರೂ ಅವಕಾಶದ ಜಗತ್ತಿಗೆ ಅರ್ಹರು.
ಮತ್ತು ಅದು ಸಾಧ್ಯವಿರುವ ಸ್ಥಳವೊಂದಿದ್ದರೆ,
ಅದು ಆಕ್ಸ್ಫರ್ಡ್ ವಿಶ್ವವಿದ್ಯಾಲಯ.
ಅಲ್ಲಿ ಅಧ್ಯಯನ ಮಾಡಿದವರನ್ನು ವಿಶ್ವ ಸ್ವಾಗತಿಸುತ್ತದೆ.
ಮತ್ತು ಈ ಸೆಮಿಸ್ಟರ್ ಯೋಜಿಸಿದಂತೆಯೇ ನಡೆದರೆ,
ನಾನು ಒಂದು ವರ್ಷದೊಳಗೆ ಅಲ್ಲಿರುತ್ತೇನೆ.
ಮ್ಯಾಕ್ಸ್ಟನ್ ಹಾಲ್ ಅಲ್ಲಿಗೆ ನನ್ನ ಮೆಟ್ಟಿಲು.
ಇದು ಕೇವಲ ಒಂದು ಶಾಲೆಯಲ್ಲ,
ಇದು ಮಹಾನ್ ಶಾಲೆಗಳಲ್ಲಿ ಒಂದು.
ಸ್ವಾಗತ
ಹಾಳಾದ್ದು!
ವಿದ್ಯಾರ್ಥಿವೇತನಕ್ಕೆ ಅರ್ಹತೆ ಪಡೆಯಲು
ನಾನು ತಿಂಗಳುಗಟ್ಟಲೆ ಕಷ್ಟಪಟ್ಟೆ.
ಇಲ್ಲಿರುವ ಇತರ ಕೆಲವರೂ ಕೂಡ.
ತಲೆಮಾರುಗಳಿಂದ ಕೆಲವು ರಾಜ ಕುಟುಂಬಗಳಿಗಿಂತ ಹೆಚ್ಚು ಶಕ್ತಿ
ಮತ್ತು ಹಣ ಬ್ಯೂಫೋರ್ಟ್ಗಳಂತಹ ಕುಟುಂಬಗಳಿಗಿತ್ತು.
ಅವರಿಗೆಲ್ಲಾ ಬಾಗಿಲೂ ತೆರೆದಿವೆ.
ಬ್ರಿಟಿಷ್ ಕುಲೀನರು.
ಮ್ಯಾಂಚೆಸ್ಟರ್ ಯುನೈಟೆಡ್ ತರಬೇತುದಾರನ ಮಗ.
ದುಬೈನ ಎಮಿರ್ ಅವರ ಸೋದರಸಂಬಂಧಿ.
ಅವರೆಲ್ಲ ಇಲ್ಲಿದ್ದಾರೆ. ಅವರು ಅದೇ ಪಾರ್ಟಿಗೆ ಹೋಗುತ್ತಾರೆ, ಅದೇ ಉದ್ಯೋಗ ಪಡೆಯುತ್ತಾರೆ,
ಅದೇ ಜನರನ್ನು ಮದುವೆಯಾಗುತ್ತಾರೆ.
ಕೋಟ್ಯಾಧಿಪತಿಗಳ ಕಿರುಜಗತ್ತು.
ಮತ್ತು ಹಾಂ. ಹಣ ಮತ್ತು ಪ್ರಭಾವದ ಜೊತೆಗೆ,
ನನ್ನ ಸಹವಿದ್ಯಾರ್ಥಿಗಳಲ್ಲಿ ಇದೂ ಸಹ ಸಾಮಾನ್ಯ.
ನಾನು ಅವರಿಗೆ ಕಾಣಲ್ಲ.
ಅದೆಂತಹ ಸೂಪರ್ ಪವರ್ ಎಂದು ನಾನು ಕೂಡಲೇ ಗುರುತಿಸಿದೆ.
ನಾನು ಒಂದು ವರ್ಷದೊಳಗೆ ನೋಂದಾಯಿಸಲು ಬಯಸಿದರೆ, ನಾನು ತಪ್ಪು ಹೆಜ್ಜೆ ಇಡುವಂತಿಲ್ಲ.
ಅದರಲ್ಲೂ ಇವರೆಲ್ಲರ ಮುಂದೆ ಖಂಡಿತ ಅಲ್ಲ.
ಅವರಿಗೆ ನನ್ನ ಬಗ್ಗೆ ಕಡಿಮೆ ತಿಳಿದಷ್ಟು ಒಳ್ಳೆಯದು.
- ನೀನದನ್ನು ಸಲ್ಲಿಸಿದೆಯಾ? - ಈಗ ತಾನೇ.
ನಾನೂ ಸುಟ್ಟನ್ ಅವರನ್ನು ಶಿಫಾರಸಿಗಾಗಿ ಕೇಳಬೇಕಿತ್ತು.
ಅವರು ಬಹಳ ಒಳ್ಳೆಯವರು.
ಶ್ರೀಮತಿ ಕ್ಯಾಂಪ್ಬೆಲ್ ಕೂಡ ಅಷ್ಟೇ ಒಳ್ಳೆಯವರು.
- ಆಕ್ಸ್ಫರ್ಡ್ನಲ್ಲಿ ಟಾಪಲ್ಲಿ ಇದ್ದರಲ್ಲವೇ? - ಹೌದು, 1890 ರಲ್ಲಿ.
ಅಪ್ಪ ಅಮ್ಮ ಉದ್ಯೋಗ ಕಳಕೊಂಡು, ವಿಚ್ಛೇದನ ಪಡೆವವರೆಗೆ ಲಿನ್ ಸಹ ಅವರಲ್ಲೊಬ್ಬಳಾಗಿದ್ದಳು.
ಅವಳು ಅದನ್ನು ಹೇಗೆ ಸಹಿಸಿಕೊಂಡಳೋ...
ನನಗೆ ತಿಳಿಯದು.
ಬುಲೆಟ್ ನಿಯತಕಾಲಿಕ
ಇಂಟರ್ನೆಟ್ ನಲ್ಲಿ ಇದೇ ಸಿಕ್ಕಿದ್ದು.
ರೂಬಿ ಬೆಲ್
ಆದರೆ ನೀವು ನಮಗೆ ಶಿಫಾರಸು ಮಾಡಿದ್ದ ನ್ಯಾಯದ ಸಿದ್ಧಾಂತದ ಮೇಲಿನ ಶೋಧಗಳು
"ಮೆಟಾಫಿಜಿಕ್ಸ್ ಆಫ್ ಮೋರಲ್ಸ್" ನ ತಳಹದಿಯನ್ನು ಬಿಂಬಿಸುತ್ತವೆ...
ದಾಖಲೆಗಳನ್ನು ತಲುಪಿಸಿ
- ..."ಕ್ರಿಟಿಕ್ ಆಫ್ ಪ್ರಾಕ್ಟಿಕಲ್ ರೀಸನ್ ಸಹ". - ಧನ್ಯವಾದ. ಖಂಡಿತ.
ಅದಕ್ಕಾಗಿಯೇ ಯಾವಾಗಲೂ ಹೇಳುವುದು,
ಇದು...
ಇದು ನಿಮ್ಮ ಅಜ್ಜ-ಅಜ್ಜಿಯರ ಗೂಗಲ್ ಇದ್ದಂತೆ.
ಮತ್ತೆ ಕಾಂಟ್ ಬಗ್ಗೆ ಮಾತಾಡುತ್ತಾ, ಸ್ಮಿತ್, ನೀವೇನನ್ನುತ್ತೀರಿ?
ಕಾಂಟ್ ಹೇಳುವುದು,
"ಅವರು ನಿಮಗೆ ಮಾಡಬೇಕೆಂದು ನೀವು ಬಯಸುವುದನ್ನೇ ನೀವೂ ಅವರಿಗೆ ಮಾಡಿ" ಎಂದು.
ಅದು ಬೈಬಲ್ ಹೇಳಿದ್ದು, ಕಾಂಟ್ ಅಲ್ಲ.
ಬಹುಶಃ ಕಾಂಟ್ ಅವರ ವರ್ಗೀಯ ಕಡ್ಡಾಯಗಳು ನಮಗೆ ಹೇಳಲು ಪ್ರಯತ್ನಿಸುವುದು
ನಮಗೆ ಸರಿಯೆನಿಸಿದರೆ, ನಾವು ನಮ್ಮ ಕರ್ಮಗಳ
ಪರಿಣಾಮಗಳನ್ನು ನಿರ್ಲಕ್ಷಿಸಬೇಕು.
ಬೆಲ್, ನೀವೇನನ್ನುತ್ತೀರಿ?
ಕಾಂಟ್ ಅವರ ತತ್ವಶಾಸ್ತ್ರದ ತಿರುಳಿನಲ್ಲಿದ್ದುದು ಕಾರಣ. ಭಾವನೆಗಳಲ್ಲ.
ಹಾಗಾಗಿ ಬಹುಶಃ ಕಾಂಟ್ ನಾವಂದುಕೊಂಡಷ್ಟು ಪ್ರಸ್ತುತನಲ್ಲ.
ಮಾನವರು ತರ್ಕಿಸಲು ಸಮರ್ಥರಾದರೂ ಸಾಮಾನ್ಯವಾಗಿ ಭಾವನೆಗಳ ಆಧಾರದ ಮೇಲೆ ಕೆಲಸ ಮಾಡುತ್ತಾರೆ.
ಅದಕ್ಕೇ ಇದು ಅಷ್ಟೊಂದು ಆಸಕ್ತಿದಾಯಕ.
ನೈತಿಕ ಸ್ಥೈರ್ಯ ನಾವು ಬೇರೆ ಬೇರೆಯಾಗಿ ನಿರ್ಧರಿಸಬಹುದು ಎಂಬುದನ್ನು ಅವಲಂಬಿಸಿದೆ.
ಹೌದು.
ಚೆನ್ನಾಗಿ ಹೇಳಿದಿರಿ.
ಸರಿ...
ಮುಂದಿನ ಅಧ್ಯಾಯ.
ನಾಡಿದ್ದೇ ವೆಲ್ಕಮ್ ಪಾರ್ಟಿ.
ನಾನು ಅರ್ಧ ಬೇಸಿಗೆಯನ್ನು ಎಲೆಕ್ಟ್ರಿಷಿಯನ್ ಮತ್ತು ವಿಚಿತ್ರ ಅಡುಗೆಯವರೊಂದಿಗೆ
ಮಾತಾಡಿ ಕಳೆದಿರುವೆ.
ನಶೆಯೇರಿದ ಡಿಜೆಗಳನ್ನು ಬೇರೆ ಆಯ್ಕೆಮಾಡಬೇಕು.
ಇವತ್ತು ನಶೆಯೇರದವನನ್ನು ಕರೆತರಬೇಕು.
ರೆಸ್ಯೂಮ್ಗಳಿಗಾಗಿ ಏನೆಲ್ಲಾ ಮಾಡಬೇಕು.
ಹಾಳಾದ್ದು.
ಏನು?
ನಾನು ಏನೋ ಮರೆತುಬಿಟ್ಟೆ.
ನಾನು ಸುಟ್ಟನ್ ರನ್ನು ನೋಡಲು ಹೋಗಬೇಕು. ಆಮೇಲೆ ಸಿಗುವೆ.
ಸರಿ.
ಕೇಳಿ...
ರೂಬಿ, ನಾನು...
ನಾನು ವಿವರಿಸಬಲ್ಲೆ...
ನಿಜವಾಗಿ ಹಾಗೇನಿಲ್ಲ. ರೂಬಿ!
ಮ್ಯಾಕ್ಸ್ ಟನ್ ಹಾಲ್ - ದಿ ವರ್ಲ್ಡ್ ಬಿಟ್ವೀನ್ ಅಸ್
ಮೋನಾ ಕಾಸ್ಟೆನ್ ವಿರಚಿತ "ಸೇವ್ ಮಿ" ಕಾದಂಬರಿ ಆಧಾರಿತ
ಇಲ್ಲೇ ಕಾಯುತ್ತಿರು, ಪರ್ಸಿ.
ಬೇಗ ಬರುತ್ತೇನೆ.
ರೂಬಿ? ಏನಾಯಿತು?
ರೂಬಿ.
ಸರಿ, ಇದು ಕಾರ್ಯಕ್ರಮ ಸಮಿತಿಯ ಈ ಸೆಮಿಸ್ಟರಿನ ಮೊದಲ ಸಭೆ.
ವೆಲ್ಕಮ್ ಪಾರ್ಟಿ ತಯಾರಿ ಹೇಗಿದೆ?
- ಪೋಸ್ಟರುಗಳನ್ನು ಹಾಕಿಯಾಯಿತು. - ಅದ್ಭುತ.
ನಾನು ಭದ್ರತಾ ಕಂಪನಿ ಮತ್ತು ತಂತ್ರಜ್ಞರ ಜೊತೆ ಮಾತನಾಡಿದೆ.
ಪ್ರೋಮೋ ವೀಡಿಯೊಗಾಗಿ ಅವರು ಪರದೆ ಮತ್ತು ಪ್ರೊಜೆಕ್ಟರ್ ಒದಗಿಸುತ್ತಾರೆ.
ಕೀರನ್?
ನೋಡುತ್ತಿದ್ದೇನೆ. ಕೆಲವು ಡ್ರೋನ್ ಶಾಟ್ ಸೇರಿಸಿದ್ದೇನೆ.
ಅದ್ಭುತ.
ಲ್ಯಾಕ್ರೋಸ್ ತಂಡ ಸತತ ಮೂರನೇ ಪ್ರಶಸ್ತಿ ಗಳಿಸಬಹುದಾದ್ದರಿಂದ
ಲೆಕ್ಸಿಂಗ್ಟನ್ಗೆ ಪ್ರೋಮೋ ವಿಡಿಯೋದಲ್ಲಿ ಅವರೇ ಬೇಕು. ನಾನು ಫೋಟೋ ನೋಡಿಕೊಳ್ಳುವೆ.
ಪ್ರೋಮೋ ವೀಕ್ಷಿಸಲು ಚೆನ್ನಾಗಿರುತ್ತೆ.
ಜೇಮ್ಸ್ ಬ್ಯೂಫೋರ್ಟ್ ನ ಬೆವರಿಳಿವ ಮೈ ಕ್ಲೋಸ್-ಅಪ್ನಲ್ಲಿ.
- ಏನು? - ಬ್ಯೂಫೋರ್ಟ್ ನಿನ್ನೇ ನೋಡುತ್ತಿದ್ದಾನೆ.
ಇಲ್ಲ.
ನೋಡುತ್ತಿದ್ದಾನೆ. ನಿನ್ನತ್ತಲೇ ಬರುತ್ತಿದ್ದಾನೆ.
ಶ್ರೀಮಂತರಲ್ಲಿ ಇರಬಹುದಾದ ಎಲ್ಲಾ ಕೆಟ್ಟ ಗುಣಗಳು ಜೇಮ್ಸ್ ಬ್ಯೂಫೋರ್ಟ್ ನಲ್ಲಿವೆ.
ಮಿತಿಮೀರಿದ ಸವಲತ್ತು, ದುರಹಂಕಾರ ಮತ್ತು ಅಜ್ಞಾನ.
ಹೇ.
ಇಲ್ಲಿಯವರೆಗೆ, ನಮ್ಮ ನಡುವೆ ಕೋಣೆ ತುಂಬಾ ಜನರಿರುವಂತೆ ನೋಡಿಕೊಂಡಿದ್ದೆ.
ನಿಮ್ಮ ಗೆಳತಿಯನ್ನು ನಾನು ಸ್ವಲ್ಪ ಕರೆದೊಯ್ಯಬಹುದೇ?
ಖಂಡಿತ.
ಸರಿ.
ರಾಬಿನ್, ಅಲ್ಲವೇ?
- ರೂಬಿ. - ಹಾಂ, ರ ಇಂದಲೇ ಏನೋ ಅಂತ ತಿಳಿದಿತ್ತು.
ನಾನ್ಯಾರು ನಿನಗೆ ಗೊತ್ತು.
ನಿನ್ನ ಹೆಸರ ಬಗ್ಗೆಯೆಂದರೆ ಗೊತ್ತು.
ನಾನು ಲಿಡಿಯಾಳ ಸಹೋದರ.
ಆಕೆ ನಿನ್ನ ತತ್ತ್ವಶಾಸ್ತ್ರ ತರಗತಿಯವಳು.
ಇದನ್ನು ತಗೋ.
ಮತ್ತು ನೆನಪಿಡು,
ಸುಟ್ಟನ್ ಅವರ ಕಛೇರಿಯಲ್ಲಿ ನೀನೇನೂ ನೋಡಿಲ್ಲ.
10,000 ಕ್ಕಿಂತ ಹೆಚ್ಚು ಕೊಡಲ್ಲ.
ವರ್ಷಾಂತ್ಯದವರೆಗೂ ಸುಮ್ಮನಿರು. ಇದರ ದುಪ್ಪಟ್ಟು ಕೊಡುವೆ.
ಅದ್ಭುತ!
ನಾನಂದುಕೊಂಡಿದ್ದಕ್ಕಿಂತಲೂ ದೊಡ್ಡ ಬೇವರ್ಸಿ ನೀನು.
ಇರು, ಇರು.
ಅಷ್ಟೇ ಅಲ್ಲ.
ಮಾಸೆರಾಟಿ ಮತ್ತು ಫೇಬರ್ಜ್ ಮೊಟ್ಟೆ ಕೊಡುವೆಯಾ?
ನಿನಗೆ ಹಣ ಬೇಕಿದೆಯೆಂದು ನನಗೆ ತಿಳಿದಿದೆ.
ಬಹುಶಃ ಹೊಸ ಬೆನ್ನು ಚೀಲಕ್ಕಾಗಿ?
ನನ್ನ ಪರ್ಸಲ್ಲಿ 17 ಪೌಂಡ್ 28 ಪೆನ್ಸ್ ಇದೆ.
ಅದು ನನಗೆ ಬೇಕಾದಷ್ಟಾಯಿತು.
ಕೆಫೆಟೇರಿಯಾಗೆ ಚಿಲ್ಲರೆ ಬೇಕೇ?
ಬೇಡವೇ?
ಸರಿ, ಹಾಗಾದರೆ ಇದನ್ನು ನಿನ್ನ ಟ್ರಸ್ಟ್ ನಿಧಿಗೆ ತುಂಬಿಸು.
ನಿಜವಾಗಿಯೂ?
ಲಿನ್ ಏನಂತೆ? ಅವನಿಗೇನು ಬೇಕಿತ್ತು?
ನನ್ನನ್ನು ಅವಮಾನಿಸುವುದು? ನನಗವನ ಹಣ ಬೇಕಿಲ್ಲ. ನಾನೇ ಸಂಪಾದಿಸುತ್ತೇನೆ.
ನಾವು ಹೇಳಿಮಾಡಿಸಿದ ಅಕ್ಕತಂಗಿಯರು.
- ನೀನು ಶ್ರೀಮಂತೆ, ನಾನು ಸುಂದರಿ. - ನಿನಗೆ ಗಣಿತ ಇರಲಿಲ್ಲವೇ?
ವಿಕ್ಟರ್ ವೆಮ್ಸಿಗಾಗಿ ಟಿಂಡರ್ ಡೇಟ್ ನಿಗದಿಪಡಿಸಿದಕ್ಕೆ ಅವರಿಗೆ ಬೇಜಾರಾಗಿತ್ತು.
ಬೇಗ ವಜಾ ಮಾಡಿದರು.
ಇಂಥಾ ವಿಷಯ ಕೇಳುವುದು ನಿನ್ನ ಹಳೆಯ ಶಾಲೆಯನ್ನು ನೆನಪಿಸುತ್ತದೆ ಎಂದು ಗೊತ್ತು.
ಬೆಲ್
ಹೇಳಿದೆನಲ್ಲ, ತಮಾಷೆಯಾಗಿತ್ತು.
- ಹೇ. - ಹೇ, ಚಿನುಕುರುಳಿಗಳೇ!
ನನಗೆ ಎರಡು ನಿಮಿಷ ಕೊಡಿ. ಬಟ್ಟೆ ಬದಲಿಸಿ ಬರುವೆ.
ಎಲ್ಲೂ ಹೋಗಬೇಡ. ರಾತ್ರಿಯಡುಗೆ ಮಾಡೋಣ.
ಇರು, ಸೌತೆಕಾಯಿ!
ಮತ್ತೆ?
ಅದ್ಭುತವಾಗಿತ್ತು.
ದುಃಖಕರ, ಆದರೆ ಅದ್ಭುತ.
ನಿಮ್ಮ ವಯಸ್ಸಿನಲ್ಲಿ ನಾನದನ್ನು ಓದಿದಾಗ, ಅದು ನನ್ನ ಇಡೀ ಜಗತ್ತನ್ನು ಬದಲಾಯಿಸಿತು.
"ಡೆತ್ ನೋಟ್" ಹೇಗಿದೆ?
- ಅರ್ಧ ಅಷ್ಟೇ ಮುಗಿಸಿದ್ದಾ? - ಏನು?
ಅದನ್ನು ಓದುವುದು ಹೇಗೆಂದು ತಿಳಿಯಲು ನನಗೆ ಅರ್ಧ ತಿಂಗಳು ಹಿಡಿಯಿತು.
ಇಷ್ಟು ಓದಿದ್ದೇ ಹೆಚ್ಚು.
ಜಾಯ್ಸ್ ನಂತರ, ಸಾವಿರ ಪುಟಗಳಲ್ಲದಿರೋದಕ್ಕೆ ಕೃತಜ್ಞರಾಗಿರಿ.
- ಹೇಗೆ ಕಾಣುತ್ತಿದೆ! - ಅದ್ಭುತ!
ಎಂಬರ್, ಅದ್ಭುತವಾಗಿ ಕಾಣುತ್ತಿರುವೆ!
ಹೌದು, ಹುಟ್ಟಿನಿಂದಲೇ.
- ಬಟ್ಟೆ ಹೇಗಿದೆ? - ತುಂಬಾ ಅಂದವಾಗಿದೆ.
ಇನ್ನೂ ಪೂರ್ತಿ ಆಗಿಲ್ಲ, ಆದರೆ ಚೆನ್ನಾಗಿ ಬರಲಿದೆ. ಸ್ವಲ್ಪ ಲೇಸ್ ಜೊತೆ...
ಇರು...
ಅದು ನನ್ನ ರವಿಕೆ.
ನಿಮ್ಮಲ್ಲಿ ಅದು 15 ವರ್ಷಗಳಿಂದ ಇದೆ. ನಾನದರ ವಾರಸುದಾರಳಾಗೋದು ನ್ಯಾಯ.
ಸರಿ.
ನಮ್ಮ ಪ್ರತಿಭಾವಂತ ಕಳ್ಳಿಗಳಿಗೆ ಒಂದು ಟೋಸ್ಟ್.
ನಾವು ಇಷ್ಟು ಚೆನ್ನಾಗಾಗಿದ್ದು ಹೇಗೆ?
ಅಪ್ಪ ಎಷ್ಟೋ ವರ್ಷಗಳಿಂದ ಮೇಲಕ್ಕೆ ಹೋಗಿಲ್ಲ.
ಅಪಘಾತ ನಡೆದ ಕೆಲವೇ ತಿಂಗಳುಗಳಲ್ಲಿ ವಿಮಾ ಕಂಪನಿ ಕೊಟ್ಟ
ಲಿಫ್ಟ್ ಹಾಳಾಯಿತು.
ಅವರಿಗೆ ತುಂಬಾ ಕೋಪ ಬರುತ್ತಿರಬಹುದು, ಆದರೆ ಅದರ ಬಗ್ಗೆ ಒಂದು ಮಾತೂ ಆಡಲ್ಲ.
ಅದಕ್ಕೇ ಅವರಿಗೆ ಹೊಸತಕ್ಕೆ ಉಳಿತಾಯ ಮಾಡುತ್ತಿರುವುದು ಹೇಳಿಲ್ಲ.
ಸ್ಮೂತ್ ಲಿಫ್ಟ್
ಆಕ್ಸ್ಫರ್ಡ್
ಪತ್ರಕ್ಕಾಗಿ ಕೊಟ್ಟ ದಾಖಲೆಗಳು ವಾಪಸು ಬೇಕು, ಸರ್.
ಖಂಡಿತ. ಖಂಡಿತವಾಗಿ.
ನಾನು ಈಗಾಗಲೇ ಪತ್ರ ಬರೆದಿದ್ದೇನೆ.
ದಾಖಲೆಗಳು ಮಾತ್ರ ಸಾಕು, ದಯವಿಟ್ಟು.
ಇಲ್ಲಿ ನಿಜವಲ್ಲದ್ದು ಯಾವುದೂ ಇಲ್ಲ.
ನಿಮ್ಮ ವೈಯಕ್ತಿಕ ಜೀವನ ನನಗೆ ಸಂಬಂಧಿಸಿದ್ದಲ್ಲ.
ಆದರೆ ಯಾರಿಗಾದರೂ ಗೊತ್ತಾದರೆ,
ನಿಮ್ಮ ಪತ್ರ ನನಗೆ ನಿಷ್ಪ್ರಯೋಜಕವಾಗುತ್ತದೆ.
ನಾನು ಬೇರೆಯವರನ್ನು ಹುಡುಕುತ್ತೇನೆ.
ಸುಟ್ಟನ್ ಬಳಿ ಏಕೆ ಹಿಂತಿರುಗಬಾರದು...
ನಾನು ತಪ್ಪು ದಾಖಲೆ ನೀಡಿದ್ದೆ ಮತ್ತು ಈಗ ಅವರ ಬಳಿ ಸಮಯವಿಲ್ಲ.
- ಸುಳ್ಳು. - ಇದು ನನ್ನ ತಪ್ಪು.
ಬ್ಯೂಫೋರ್ಟ್ ಜೊತೆ ಮಾತಾಡಿದಾಗಿನಿಂದ ವಿಚಿತ್ರವಾಗಿರುವೆ.
ನಿಮ್ಮಿಬ್ಬರ ನಡುವೆ ಏನಾಯಿತು?
ಏನೂ ಇಲ್ಲ.
ಖಂಡಿತವಾಗಿಯೂ ಏನೂ ಇಲ್ಲ.
ಮುಖ್ಯೋಪಾಧ್ಯಾಯ ಲೆಕ್ಸಿಂಗ್ಟನ್ರನ್ನು ಶಿಫಾರಸು ಕೇಳುವ ಧೈರ್ಯ ಯಾರೂ ಮಾಡಿಲ್ಲ.
ಅದೇ ನನಗೆ ಬೇಕಿರೋದು.
- ನಿನಗೆಷ್ಟು ಬೇಕು ಹೇಳು. - ಪ್ರತಿದಿನ ಇದನ್ನು ಮಾಡಲಿರುವೆಯಾ?
- ನೀನೇನಾದರೂ... - ಮದರ್ ತೆರೇಸಾಳಂತೆ ಆಡಬೇಡ.
ನನ್ನ ಕುಟುಂಬದಿಂದ ನಿನಗೇನು ಬೇಕು?
ಸದ್ಯಕ್ಕೆ ತಡೆಯಾಜ್ಞೆ ಬೇಕಾಗಿದೆ.
ಹಾಗೆ ಹೇಳಬೇಕೆಂದರೆ, ಮದರ್ ತೆರೇಸಾ ಆ ಹಣ ತಗೊಂಡು ಬಡವರಿಗೆ ನೀಡುತ್ತಿದ್ದರು.
ಇದು ನಿನಗೆ ತಮಾಷೆ ಅನಿಸುತ್ತಾ?
ಎಲ್ಲರನ್ನೂ ಕೊಳ್ಳಬಹುದು.
ನಿನ್ನ ಬೆಲೆ ಹೇಳು.
ಏನು ಮಾಡುತ್ತಿರುವೆ?
ಶಾಲೆಯಲ್ಲಿ ಅತ್ಯಂತ ಮಾದಕ ವ್ಯಕ್ತಿಯೊಂದಿಗೆ ಸ್ವಲ್ಪ ಸರಸಾಟ?
ವೇಶ್ಯಾವಾಟಿಕೆಯಲ್ಲಿ ಇದು ನಿನ್ನ ಮೊದಲ ಯತ್ನವೇ?
ನಾನು ಹಣ ಕೇಳುತ್ತಿರಲಿಲ್ಲ. ನೀನು ಕಷ್ಟದಲ್ಲಿರುವುದು ಗೊತ್ತು.
ಹಾಳಾಗಿ ಹೋಗು, ಬ್ಯೂಫೋರ್ಟ್.
ಇದನ್ನು ನೀನು ಸರಸಸಲ್ಲಾಪದ ಮಾತು ಎನ್ನುವೆಯಾ?
ನೀನು ಒಂದು ಹೆಜ್ಜೆ ಹತ್ತಿರ ಬಂದರೆ,
ಗೋಟಿಗೆ ಒದೆಯುವೆ.
- ಹಾಗಾದರೆ ವಿಷಯಕ್ಕೆ ಬಾ, ರಾಬಿನ್. - ನನ್ನ ಹೆಸರು ರೂಬಿ, ಹಾಳಾದವನೇ.
ನನ್ನಲ್ಲಿ ಇಡೀ ದಿನ ಇಲ್ಲ.
ನೀನು ಮನಸ್ಸು ಬದಲಾಯಿಸಿದ್ದರೆ, ನಾನಿನ್ನೂ ಮೂಡ್ ನಲ್ಲಿರುವೇನೇ ಗೊತ್ತಿಲ್ಲ.
ಹೇ, ನನ್ನ ಬೆಲೆಯನ್ನು ಹೇಳುವೆ.
ನನ್ನಿಂದ ದೂರ ಇರು.
ಕನಿಷ್ಟ ಎರಡು ಮೀಟರ್ ದೂರ ಇರು.
ನಾನು ಮತ್ತೆ ನಿನ್ನೊಂದಿಗೆ ಯಾರಿಗೂ ಕಾಣಿಸಬಾರದು.
ಲಿನ್ ಲೆಕ್ಸಿಂಗ್ಟನ್ ಆಟಕ್ಕೆ ಬರುತ್ತಿದ್ದಾರೆ. ಬೇಗ ಬಾ!
ಹುಡುಗರೇ. ಸುತ್ತಾ ನಿಲ್ಲಿ.
ನಿಮ್ಮಲ್ಲಿ ಹೆಚ್ಚಿನವರು ಬರುವ ವರ್ಷ ಕೇಂಬ್ರಿಡ್ಜ್ ಮತ್ತು ಆಕ್ಸ್ಫರ್ಡಿಗೆ ಹೊರಡುತ್ತಿರುವುದರಿಂದ,
ಮ್ಯಾಕ್ಸ್ಟನ್ ಹಾಲ್ ಗಾಗಿ ಇತಿಹಾಸ ನಿರ್ಮಿಸಲು ಇದು ನಿಮ್ಮ ಕೊನೆಯ ಅವಕಾಶ.
ಕಳೆದ ಎರಡು ವರ್ಷಗಳಿಂದ,
ನನ್ನ ಹುಡುಗ ಬ್ಯೂಫೋರ್ಟ್ ಈ ತಂಡದ ಖ್ಯಾತಿ ಎತ್ತಿಹಿಡಿದಿದ್ದಾನೆ!
ಹಾಗಾಗಿ ಈಸ್ಟ್ ವ್ಯೂನವರ ತಿಕ ಒದೆಯಲು ಸಿದ್ಧರಾಗಿ!
- ಅರ್ಥವಾಯಿತೇ? - ಆಯಿತು!
- ಮ್ಯಾಕ್ಸ್ಟನ್! - ಹಾಲ್!
ಮೆಕರ್ಮಾಕ್ ಜೊತೆ ಸೇಡು ತೀರಿಸಿಕೊಳ್ಳುವ ಯೋಚನೆಯೂ ಬೇಡ, ಸರಿಯೇ?
ನಡೆಯಿರಿ!
ಸುಮ್ಮನೆ ಬಿಡು.
ಮ್ಯಾಕ್ಸ್ಟನ್ ಹಾಲ್ ಮತ್ತು ಈಸ್ಟ್ ವ್ಯೂ ಕಾಲೇಜ್ ಸರಣಿಯ ಎರಡನೇ ಪಂದ್ಯಕ್ಕೆ ಸ್ವಾಗತ.
ಈಸ್ಟ್ ವ್ಯೂ ವಿರುದ್ಧದ ಹಿಂದಿನ ಪಂದ್ಯದ ನಂತರ,
ಒಂದೇ ಪ್ರಶ್ನೆ ಎಂದರೆ ಮ್ಯಾಕ್ಸ್ಟನ್ ಹಾಲ್ ತಂಡ...
ಮ್ಯಾಕ್ಸ್ಟನ್ ಹಾಲ್!
ಬೇಗ, ಬೇಗ!
ಈಗ ಹೊಡೆ!
ಮ್ಯಾಕ್ಸ್ಟನ್ ಹಾಲ್ಗೆ ಒಂದು-ಶೂನ್ಯ.
ಎರಡು ಸೆಮಿಸ್ಟರುಗಳ ಹಿಂದಿನ ನಿರ್ವಹಣೆ ಬದಲಾವಣೆಯಿಂದ,
ತಂಡವು ಬೃಹತ್ ಮುನ್ನಡೆ ಸಾಧಿಸಿದೆ.
ತರಬೇತುದಾರ ಫ್ರೀಮನ್ ತನ್ನ ಹುಡುಗರ ಬಗ್ಗೆ ಹೆಮ್ಮೆಪಡಬಹುದು.
ಅಲಿಸ್ಟರ್, ಬೇಡ!
ಹುಡುಗ, ಏನು ಮಾಡುತ್ತಿರುವೆ?
ಮೆಕರ್ಮಾಕ್, ಬೇವರ್ಸಿ.
ಶಾಂತರಾಗಿ!
ಸ್ಪಷ್ಟವಾಗಿ ದೂರವಿತ್ತು.
ನಾನು ನಿನಗೆ ಏನು ಹೇಳಿದೆ?
ಇದೇನು ಹೊಲಸು?
ಅವನು ಹಿಂದಿನ ಪಂದ್ಯದಲ್ಲಿ ಕೇಶನ ಕತ್ತು ಮುರಿದೇ ಬಿಡುತ್ತಿದ್ದ.
- ಹಾಗೇ ಆಗಬೇಕಿತ್ತು ಅವನಿಗೆ. - ಎಲಿಂಗ್ಟನ್!
ಮೈದಾನದಿಂದ ಹೊರನಡೆ!
ಈಗಲೇ!
ಮೆಕರ್ಮಾಕ್ ವೈದ್ಯರ ಬಳಿ ಮತ್ತು ಎಲಿಂಗ್ಟನ್ ಆಟದಿಂದ ಹೊರಕ್ಕೆ.
ಎಲ್ಲವೂ ಶಾಂತವಾದಂತೆ ತೋರುತ್ತಿದೆ. ಆಟ ಮುಂದುವರಿಯುತ್ತಿದೆ.
ನಾವು ಇಲ್ಲಿ ಸಾಲಿನಲ್ಲಿ ನೋಡಬಹುದು...
ಮ್ಯಾಕ್ಸ್ಟನ್ ಹಾಲ್, ಮ್ಯಾಕ್ಸ್ಟನ್ ಹಾಲ್, ಮ್ಯಾಕ್ಸ್ಟನ್ ಹಾಲ್!
ನೀನು ಮೈದಾನವನ್ನು ಹುಡುಕುತ್ತಿದ್ದರೆ, ಅದು ನಿನ್ನ ಹಿಂದೆ ಇದೆ.
ಧನ್ಯವಾದಗಳು.
ಆದರೆ ನಾನು ಕೇವಲ ಕುಸ್ತಿ ನೋಡಲು ಬಂದಿದ್ದು.
ನಾನು ಮೆಕರ್ಮಾಕ್ಗೆ ಇನ್ನೂ ಹಾಕುತ್ತಿದ್ದೆ, ಆದರೆ ರೆಫರಿ ತುಂಬಾ ಚುರುಕಾಗಿದ್ದಳು.
ಅವಳು ಈಸ್ಟ್ ವ್ಯೂಗೆ ಸೇರಿಕೊಂಡರೆ ಅವರಿಗೆ ಅವಕಾಶವಿರಬಹುದು.
ಬ್ಯೂಫೋರ್ಟ್, ಮಾಡಿ ತೋರು!
ಅಲಿಸ್ಟರ್.
ನೀನು ಲ್ಯಾಕ್ರೋಸ್ ಕಟ್ಟರ್ ಅಭಿಮಾನಿ ಎಂದು ನಾನು ಹೇಳಬಲ್ಲೆ.
ಹೌದು, ನಾನು ಎಲ್ಲಾ ಆಟಗಳಿಗೆ ಬರುತ್ತಿದ್ದೇನೆ. ನೀನು ಗಮನಿಸಿಲ್ಲವೇ?
ನಾನು ಯಾವಾಗಲೂ ಮೈದಾನದ ಮೇಲೆ ಇರುತ್ತೇನೆ.
ಪ್ರತಿಸ್ಪರ್ಧಿಗಳನ್ನು ಹೊಡೆಯುತ್ತಲೇ?
ನಾವು ನಿಮ್ಮ ಫೋಟೋ ತೆಗೆದುಕೊಳ್ಳಬಹುದೇ?
ಇಲ್ಲಿ?
ಜಾಗ್ರತೆ!
ಭೇಟಿಯಾಗಿ ಸಂತಸವಾಯಿತು, ಅಲಿಸ್ಟರ್.
ಅದ್ಭುತ. ಇನ್ನೂ ಒಂದು ನಗೆ?
ಸರ್, ನಿಮಗೆ ಒಂದು ನಿಮಿಷ ಸಮಯವಿದೆಯೇ?
ವ್ಯಸ್ತನಿರುವೆ, ಮಿಸ್ ಬೆಲ್.
ಕೇವಲ ಎರಡು ನಿಮಿಷಗಳು ಸಾಕು.
ನೀವು ನನಗೆ ಆಕ್ಸ್ಫರ್ಡ್ಗೆ ಶಿಫಾರಸು ಬರೆದುಕೊಡುವಿರೇ?
ನೀನು ಅದನ್ನು ಈಗಾಗಲೇ ನೋಡಿಕೊಳ್ಳಬೇಕಿತ್ತು.
ನಿಮ್ಮ ಶಿಫಾರಸು ಇಲ್ಲಿ ಅತ್ಯುತ್ತಮ. ನಿಮಗೆ ಸಮಯವಿದ್ದರೆ ನೋಡೋಣ ಅಂದುಕೊಂಡೆ.
ನೀನು ಒಳ್ಳೆಯ ವಿದ್ಯಾರ್ಥಿ ಎಂದು ನಮಗಿಬ್ಬರಿಗೂ ಗೊತ್ತು.
ಆದರೆ ಶಿಫಾರಸಿಗೆ ಅಷ್ಟು ಸಾಲಲ್ಲ. ಆಕ್ಸ್ಫರ್ಡಿಗೆ ಖಂಡಿತ ಸಾಲಲ್ಲ.
ಯೋಚಿಸಿ ನೋಡು,
ನಾನು ಕಳೆದ 2 ವರ್ಷಗಳಲ್ಲಿ ನಿನ್ನನ್ನು ನಿಜವಾಗಿಯೂ ಗಮನಿಸಿಲ್ಲ, ಮಿಸ್ ಬೆಲ್.
ಯಾಕೆ ಗೊತ್ತೇ?
ನಾನು ಈ ವರ್ಷ ಲಿನ್ ವಾಂಗ್ ಜೊತೆ ಕಾರ್ಯಕ್ರಮ ಸಮಿತಿಯ ಅಧ್ಯಕ್ಷೆಯಾಗಿರುವೆ.
ಸರಿ.
ವೆಲ್ಕಮ್ ಪಾರ್ಟಿ ತಯಾರಿ ಹೇಗಿದೆ?
ಸಿದ್ಧತೆಗಳು ನಡೆಯುತ್ತಿವೆ.
ಈ ಪಾರ್ಟಿ
ಹೊಸ ವಿದ್ಯಾರ್ಥಿಗಳು ಮತ್ತು ಅವರ ಪೋಷಕರಿಗೆ ನಮ್ಮ ಬಗ್ಗೆ ಮೂಡುವ ಮೊದಲ ಅನಿಸಿಕೆ.
ಅವರು ಪ್ರತಿ ವರ್ಷ ಹತ್ತಾರು ಸಾವಿರ ಪೌಂಡ್ ಪಾವತಿಸುತ್ತಾರೆ.
ಈ ವರ್ಷ ಕೆಲವು ಪ್ರಮುಖ ಹೊಸ ವಿದ್ಯಾರ್ಥಿಗಳು ಬರಲಿದ್ದಾರೆ.
- ಅದು ಚೆನ್ನಾಗಿ ನಡೆಯುವುದು ಮುಖ್ಯ. - ಅರ್ಥವಾಯಿತು, ಸರ್.
ನೀನು ತಂಡದ ಉತ್ತಮ ನಾಯಕಿ ಎಂದು ತೋರಿಸಿದರೆ ಮತ್ತು ಎಲ್ಲವೂ ಚೆನ್ನಾಗಿ ನಡೆದರೆ...
ನಾನು ನಿನಗೆ ಶಿಫಾರಸು ಪತ್ರವನ್ನು ಬರೆಯುತ್ತೇನೆ.
ಮಿಸ್ ಬೆಲ್.
ನನಗೊಂದು ಸಹಾಯ ಮಾಡುವೆಯಾ?
ಫೋಟೋಗೆ ಅಡ್ಡ ಬರಬೇಡ.
ಯಾಹೂ!
ಸರಿ, ಬೇಗ, ಇಲ್ಲಿ ನೋಡಿ.
ಅಲಿಸ್ಟರ್ ಇಂದ ನಿನಗೇನು ಬೇಕಿತ್ತು?
ಏನೂ ಇಲ್ಲ.
ಏಕೆ?
ಏನು ಯೋಜಿಸುತ್ತಿರುವೆ ನನಗೆ ತಿಳಿದಿಲ್ಲ, ಬೆಲ್.
ನನಗದೂ ಬೇಕೂ ಇಲ್ಲ.
ನಿನ್ನಂತಹವರು ನನ್ನಂತಹವರನ್ನು ಮುಟ್ಟಲೂ ಸಾಧ್ಯವಿಲ್ಲ.
ನೀನು ಯಾರೂ ಅಲ್ಲ, ಅಜ್ಞಾತ ಸ್ಥಳದವಳು,
ಹಣ ಅಥವಾ ಸಂಪರ್ಕ ಇಲ್ಲದವಳು.
ಹಾಗಾಗಿ, ಏನು ಬೇಕಾದರೂ ಮಾಡಿಕೋ.
ಚೆಕ್ ಲಿಸ್ಟ್
ರಹಸ್ಯವಾಗಿ ರಗ್ಬಿಗೆ ಬದಲಾಯಿಸಿರುವೆಯಾ?
ಹನ್ನೊಂದು ಐದು.
ಯಶಸ್ಸು ಉತ್ತಮವಾಗುವುದರಲ್ಲಿ ಇರುವುದು, ಗೆಲುವಿನಲ್ಲಲ್ಲ.
ಪ್ಲೇಟೋ?
ಟೈಗರ್ ವುಡ್ಸ್.
ರೂಬಿ ಬಗ್ಗೆ ನಿನಗೆ ಏನು ಗೊತ್ತು?
ಏನೂ ಇಲ್ಲ. ಆಕೆ ಕಾರ್ಯಕ್ರಮ ಸಮಿತಿಯ ಅಧ್ಯಕ್ಷೆ ಅನ್ನುವುದನ್ನು ಬಿಟ್ಟು.
ಶಾಲಾ ಪಾರ್ಟಿ ಆಯೋಜಿಸುವಂಥವಳೇ?
ಸುಟ್ಟನ್ ಸುಮ್ಮನಿರುವನೇ?
ಹೌದು.
ನಾನು ಅಸ್ತಿತ್ವದಲ್ಲಿರಲೇ ಇಲ್ಲ ಎಂಬಂತೆ.
ನೀನು ಇರಲಿಲ್ಲ.
ಬ್ಯೂಫೋರ್ಟ್
ಆನೆ ಬಲಶಾಲಿ ಪ್ರಾಣಿಗಳಲ್ಲಿ ಒಂದು.
ಅದಕ್ಕಾಗೇ ಬಂಧನದ ಆನೆಯ ರೂಪಕ
ನನಗೆ ಇಷ್ಟ.
ಆನೆಯು ತನ್ನನ್ನು ಬಂಧಿಸುವ ಗೂಟವನ್ನು ಭೂಮಿಯಿಂದ ಸುಲಭವಾಗಿ ಕಿತ್ತುಹಾಕಬಹುದು.
ಆದರದು ಎಷ್ಟೇ ದೊಡ್ಡದೂ, ಬಲಶಾಲಿಯೂ ಆಗಿದ್ದರೂ,
ತಾನು ಬಲಹೀನನೆಂಬ ಅದರ ನಂಬುಗೆಯು
ಅದನ್ನು ಸರಪಳಿಯಲ್ಲಿರಿಸುವುದು.
ಜನರೂ ಹಾಗೇ.
ನಮ್ಮ ಭಯ ಹಾಗು ಪೂರ್ವಾಗ್ರಹಗಳು ನಮ್ಮ ಸಂಪೂರ್ಣ ಸಾಮರ್ಥ್ಯವನ್ನು
ಸಾಕಾರಗೊಳಿಸುವುದರಿಂದ, ಕನಸುಗಳನ್ನು
ಅನುಸರಿಸುವುದರಿಂದ ನಮ್ಮನ್ನು ತಡೆಯುತ್ತವೆ.
ನನ್ನನ್ನು ತಡೆದಿರುವುದು ಒಂದು ಸಣ್ಣ ಗೂಟವೆಂದು ನನಗೆ ತಿಳಿದಿರುವುದು ನನ್ನ ಅದೃಷ್ಟ.
ಅದನ್ನು ಸ್ವಲ್ಪ ಸ್ವಲ್ಪವೇ ಹೊರಗೆಳೆಯುವೆಡೆಗೆ ನಾನು ಕೆಲಸ ಮಾಡುತ್ತಿರುವೆ.
ಪ್ರತಿ ವರ್ಷವೂ ಸ್ವಲ್ಪ ಹೆಚ್ಚು.
ನಾನು ಮತ್ತೆ ನನ್ನನ್ನು ಗೂಟಕ್ಕೆ ಬಂಧಿಸಲು ಬಿಡಲಾರೆ.
ಮತ್ತು ಜೇಮ್ಸ್ ಬ್ಯೂಫೋರ್ಟ್ ನಂತಹವರಿಂದ ಖಂಡಿತ ಅಲ್ಲ.
ಸುಸ್ವಾಗತ ಮ್ಯಾಕ್ಸ್ಟನ್ ಹಾಲ್
ನನ್ನ ಮತ್ತು ಆಕ್ಸ್ಫರ್ಡಿಗೆ ಶಿಫಾರಸಿನ ನಡುವೆ ಕೇವಲ ಈ ಸಂಜೆ ಮಾತ್ರ ನಿಂತಿದೆ.
ಮತ್ತು ಎಲ್ಲವೂ ಸುಗಮವಾಗಿ ಸಾಗುವಂತೆ
ನಾನು ಖಂಡಿತ ನೋಡಿಕೊಳ್ಳುವೆ.
ಶುಭ ಸಂಜೆ.
ಬೋರಿಂಗ್ ಕಾರ್ಯಕ್ರಮಕ್ಕಾಗಿ ಏನಾದರೂ ಮಾಡುವೆ.
- ಹುಡುಗರೇ, ಮೇಲೆ ಹೋಗೋಣವೇ? - ಹೂಂ, ಬೇಗ.
ನನ್ನ ಎಲ್ಲಾ ಅಭಿಮಾನಿಗಳೇ, ಮತ್ತೆ ಸಿಗುತ್ತೇನೆ!
ನಾನು...
ನಿನ್ನೊಂದಿಗೆ ಸ್ವಲ್ಪ ಮಾತಾಡಬಹುದೇ?
ನೀನು ಕಂಡದ್ದು
ಖಂಡಿತವಾಗಿಯೂ ತಪ್ಪು.
ನಿನಗೆ ಶ್ಯಾಮಲೆಯರು ಇಷ್ಟವೆಂದು ನನಗೆ ಗೊತ್ತು.
ಆದರೆ ಅದು ನೀನಂದುಕೊಂಡಂತೆ ಅಲ್ಲ.
ಮಿಸ್ ಬ್ಯೂಫೋರ್ಟ್ ಮತ್ತು ನಾನು ಶಿಕ್ಷಕ ಮತ್ತು ವಿದ್ಯಾರ್ಥಿಯಾಗಿ ಭೇಟಿಯಾಗಲಿಲ್ಲ.
ನಾವು ಮೊದಲೇ...
- ಸರ್, ಇದು ನನಗೆ ಸಂಬಂಧಿಸಿಲ್ಲ... - ಇದು ಮತ್ತೆ ಆಗಲ್ಲ.
ನಿನ್ನನ್ನು ಈ ಸನ್ನಿವೇಶದಲ್ಲಿ ಸಿಲುಕಿಸಿದ್ದಕ್ಕೆ ಕ್ಷಮಿಸು...
ಮಿಸ್ ಬೆಲ್.
ನನ್ನ ಅಭಿನಂದನೆಗಳು.
ಇದು ನಾನು ಕಲ್ಪಿಸಿಕೊಂಡಂತೆಯೇ ಇದೆ.
ಧನ್ಯವಾದಗಳು, ಸರ್.
ಧನ್ಯವಾದಗಳು, ಸಾಕು ಮಾಡಿ.
ರೂಬಿ!
ಹೇ! ಸಂಗೀತವನ್ನು ನಿಲ್ಲಿಸಿ!
ಸಂಗೀತ ನಿಲ್ಲಿಸಿ!
"ನನ್ನ ಪಾರ್ಟಿ ಹಾಳಾಯಿತು! ಛೇ"
ಹೋಗೋಣ, ಹುಡುಗರೇ.
ಹಾಯ್, ರಾಬಿನ್. ಏನಾಯಿತು?
ಈ ಪಾರ್ಟಿಗಾಗಿ ಎಷ್ಟು ಜನ ಕೆಲಸ ಮಾಡಿದ್ದಾರೆ ಗೊತ್ತೇ ನಿನಗೆ?
ನಾನು ನಗ್ನನಾಗುವುದು ನಿನಗೆ ಬೇಕಿರಲಿಲ್ಲ. ಇವರು ನಿನ್ನ ರುಚಿಗೆ ತಕ್ಕವರು ಅನಿಸಿತು ನನಗೆ.
ನಾನು ನಿನ್ನ ಬಾಯಿ ಮುಚ್ಚಿಸಲು ಸಾಧ್ಯವಾಗದಿದ್ದರೆ,
ನೀನದನ್ನು ತೆರೆದಾಗ ನಿನ್ನನ್ನು ಯಾರೂ ನಂಬದಂತೆ ಮಾಡುವೆ.
ಹೇ,
ಲೆಕ್ಸಿಂಗ್ಟನ್ ಮಾತಾಡಬೇಕಂತೆ.
ನಿಮ್ಮಿಬ್ಬರೊಂದಿಗೂ.
ಈ ಸಂಜೆ ನೀವಿಬ್ಬರೂ ನನ್ನನ್ನು ನಿರಾಶೆಗೊಳಿಸಿದ್ದೀರಿ.
ಬಹಳ.
ನಿನ್ನ ನಾಟಕ ಸಾಕು, ಬ್ಯೂಫೋರ್ಟ್.
ನೀನು ಡಿಜೆಗೆ ಹಣ ಕೊಡುವುದನ್ನು ನೋಡಿದ್ದಾರೆ.
ಅಯ್ಯೋ.
ನಿನ್ನನ್ನು ಲ್ಯಾಕ್ರೋಸ್ ತಂಡದಿಂದ ಅಮಾನತು ಮಾಡಲಾಗಿದೆ.
ಮತ್ತು ನಾನು ನಿನ್ನ ಶಿಫಾರಸು ಪತ್ರ ಬರೆಯುವುದಿಲ್ಲ.
ಕಾರ್ಯಕ್ರಮ ಸಮಿತಿಯ ಅಧ್ಯಕ್ಷೆಯಾಗಿ, ಕಾರ್ಯಕ್ರಮದ ನಿಯಂತ್ರಣ
ನಿನ್ನಲ್ಲಿದೆ ಅಂದುಕೊಂಡಿದ್ದೆ.
ಬ್ಯೂಫೋರ್ಟ್ನ ಚಿಕ್ಕ ತಮಾಷೆಯಿಂದಾಗಿ,
ನಿನ್ನ ಸಂಘಟನಾ ಸಾಮರ್ಥ್ಯಗಳ ಪ್ರಮಾಣ ನನಗೆ ತಿಳಿಯಿತು.
ಈ ಸನ್ನಿವೇಶದ ಬಗ್ಗೆ...
ನನಗೆ ತಿಳಿದಿರಬೇಕಾದ ಬೇರೇನಾದರೂ ಇರದ ಹೊರತು.
ನಿನ್ನ ಬಗ್ಗೆ.
ಅಥವಾ ಬ್ಯೂಫೋರ್ಟ್ ಬಗ್ಗೆ.
ಇಲ್ಲ, ಸರ್.
ನಾನು ಸುಧಾರಿಸಬೇಕೆಂದು ಅರಿತೆ ಮತ್ತದನ್ನು ಗಂಭೀರವಾಗಿ ಪರಿಗಣಿಸುವೆ.
ನೀವು ಮುಂಬರುವ ದಾನಿಗಳ ಸಮಾರಂಭಕ್ಕಾಗಿ ನನ್ನನ್ನು ನಂಬಬಹುದು.
ನನ್ನ ಆಯೋಜನಾ ಸಾಮರ್ಥ್ಯದ ಬಗ್ಗೆ ತಿಳಿಯಲು ನಿಮಗೆ ಇನ್ನೊಂದು ಅವಕಾಶವಿದೆ.
ಇಂತಹ ದುರಂತ
ಮತ್ತೆ ಸಂಭವಿಸಲು ಸಾಧ್ಯವಿಲ್ಲ.
ಮತ್ತೆ ಇದು ಪುನರಾವರ್ತಿಸುವುದಿಲ್ಲ.
ನನ್ನ ಕಣ್ಗಾವಲಿನಲ್ಲಿ ಖಂಡಿತ ಇಲ್ಲ.
ಹಾಗಿದ್ದಲ್ಲಿ,
ಬ್ಯೂಫೋರ್ಟ್
ತನ್ನ ತಪ್ಪನ್ನು ಸರಿದೂಗಿಸಲು ತನ್ನ ಬಿಡುವಿನ ಸಮಯದಲ್ಲಿ
ಕಾರ್ಯಕ್ರಮ ಸಮಿತಿಯಲ್ಲಿ ಕೆಲಸ ಮಾಡಲಿ.
ಮತ್ತು ನೀವಿಬ್ಬರು, ಈ ಸಂಸ್ಥೆಯ ಹೆಸರಿಗೆ ಮಸಿ ಬಳಿದವರು,
ಪ್ರತಿಯೊಂದರಲ್ಲೂ ಪರಿಪೂರ್ಣವಾದ ಪಾರ್ಟಿಯ ಮೂಲಕ
ಅದನ್ನು ಸರಿಪಡಿಸುತ್ತೀರಿ.
ನಂತರ ನಿನ್ನ ಶಿಫಾರಸಿನ ಬಗ್ಗೆ ನೋಡೋಣ, ಮಿಸ್ ಬೆಲ್.
- ಆತ ದುರಹಂಕಾರಿ, ವಿಶ್ವಾಸಾರ್ಹನಲ್ಲ! ಅಸಾಧ್ಯ... - ನಾನು ಪಾರ್ಟಿ ಯೋಜಿಸಲ್ಲ! ನನ್ನ ತಂದೆ...
- ನಿನಗೆ ಸಂತಸವಾಗಿದೆ ತಾನೇ. - ವಿನೋದವಾಗಿದೆ ಎನ್ನಬಹುದು.
ನನಗೆ ಆದೇಶ ನೀಡಲು ನಿನ್ನಂಥವಳಿಗೆ ಆಸ್ಪದ ನೀಡುತ್ತೇನೆ ಎಂಬಂತೆ.
- ನೀನು ಬ್ಯೂಫೋರ್ಟ್, ಅದಕ್ಕೇ ಅಲ್ಲವೇ? - ಹೌದು. ಹಾಗೇ.
ಎಷ್ಟು ಬೇಕಾದರೂ ಅಬ್ಬರಿಸು. ನಾನು ಅಂಜುವುದಿಲ್ಲ.
ಸಮಿತಿಯಲ್ಲಿ ಉತ್ತಮ ಕೆಲಸ ಮಾಡುವೆ, ನಿನಗೆ ಆಕ್ಸ್ಫರ್ಡ್ನ ನನ್ನ ಅವಕಾಶ ಹಾಳುಮಾಡಲು ಬಿಡಲ್ಲ.
ಹಾಗಾಗಿ...
ಏನು ಬೇಕಾದರೂ ಮಾಡಿಕೋ.
ನಿನಗೆ ಯುದ್ಧ ಬೇಕೇ, ರೂಬಿ ಬೆಲ್?
ಯುದ್ಧವೇ ಸಿಗುತ್ತೆ.
ಉಪ ಶೀರ್ಷಿಕೆ ಅನುವಾದ: ಸ್ಮಿತಾ ಪಿ. ಜಿ.
ಸೃಜನಶೀಲ ಮೇಲ್ವಿಚಾರಕರು ವಿವೇಕ್